<classify> Akizungumza na waandishi wa habari jana, Mwenyekiti wa Taswa, Juma Pinto alisema Azam Media pamoja na kutoa fedha hizo, pia watatoa zawadi ya kingamuzi kwa kila mshindi wa tuzo hizo.Sherehe zetu ambazo mgeni rasmi ni Rais Jakaya Kikwete zimeendelea kupata neema baada ya Azam Media kutupatia shilingi milioni kumi pamoja na kingamuzi kwa kila mshindi wa tuzo, hivyo tunawashukuru kwa kuona umuhimu wa kuungana na sisi kwenye shughuli hii muhimu kwa wanamichezo, alisema Pinto.Tuzo hizo zitatolewa kwa wanamichezo 10 na viongozi watatu waliofanya vizuri katika kipindi cha miaka 10 na kampuni zilizowekeza vizuri kwenye michezo na zitahudhuriwa na wanamichezo mbalimbali, wakiwemo wale waliongara miaka ya nyuma, wote wakiungana na Rais Kikwete siku hiyo.Taswa, licha ya kutoa tuzo kwa wachezaji waliofanya vizuri zaidi, pia itatoa Tuzo ya Heshima kwa Rais Kikwete ikiwa ni kuthamini mchango wake katika michezo wakati wa uongozi wake.Baadhi ya mambo hayo ni serikali yake ilivyolipia makocha wa michezo ya soka, netiboli na ngumi na pia serikali ilipeleka wanariadha China, Ethiopia na New Zealand kwa maandalizi ya mashindano ya kimataifa.Pia serikali yake ilirejesha michezo shuleni pamoja na mashindano ya michezo kwa shule za msingi na sekondari UMITASHUMTA na UMISSETA. Pia tukio hilo la tuzo itakuwa sehemu ya wanamichezo kumuaga Rais Kikwete ambaye anamaliza muda wake kikatiba baada ya uchaguzi mkuu wa rais, wabunge na madiwani utakaofanyika Oktoba 25, mwaka huu.Maandalizi kwa tukio hilo muhimu kwa wanamichezo yamekamilika, ikiwa ni pamoja na kupata majina ya wanamichezo watakaopewa tuzo siku hiyo. Azam Media imeungana na GSM Media na Mamlaka ya Hifadhi ya Ngorongoro kudhamini sherehe hizo.  <topic>: michezo 